《本一斋》
明代·林鸿

元始但一气，厥状含鸿濛。卑高犹未陈，至理已混融。

粤从太极犹，玄白自污隆。天泽肇履象，中正根民衷。

三皇不沿辙，五帝亦殊风。万殊虽支离，一体当贯中。

天地乃吾体，清明元在躬。寄言希颜徒，勖哉克已功。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。